Pratt & Whitney

Pratt & Whitney on maailma juhtiv lennukimootorite ja abijõuseadmete projekteerimise, tootmise ja teeninduse ettevõte. Firma asutas Frederick Rentschler, kes töötas varem ettevõttes Wright Aeronautical, kuid lahkus sealt, kuna soovis rajada enda lennundusettevõte. Pratt & Whitney esimeseks mootoriks oli R-1340 Wasp, mis tõi firmale ka hea maine. Ettevõtte kommertsmootoreid kasutab ligi 30% kogu maailma reisilennukitest. Militaarlennukitele disainitud ja ehitatud mootoreid kasutab 34 relvajõudude üksust. Pratt & Whitney toodete hulka kuuluvad ka lennukitele mõeldud abijõuseadmed. Firma on 2022. aasta alguseks paigaldanud enam kui 13 000 kommertsmootorit. Pratt & Whitney kommertsmootoreid on paigaldatud nii reisilennukitele kui ka kaubalennukitele erinevatele keremudelitele. 2022. aastaks on kõik mootorid kokku kogunud üle ühe miljardi lennutunni, sealhulgas vedanud ka miljoneid inimesi. Kuna tegemist on ühe maailma suurima lennukimootorite ning kopterimootorite tootjaga, on Pratt & Whitney uuendused tihti ka suunanäitajad teistele ettevõtetele. Kommertslennukite mootorid on järgmised: Pratt & Whitney GTF Engine V2500 GP7200 PW4000 seeria PW2000 PW6000 JT8D JT9D Pratt & Whitney militaarmootoreid kasutatakse enam kui 34 relvajõudude üksuses üle maailma. Ettevõte on üks juhtivaid järgmise põlvkonna tõukejõutehnoloogia tootjaid ja disainereid, tehes koostööd ülemaailmsete parteritega. Lisaks pakub Pratt & Whitney ülemaailmset hooldus-, remondi- ja kapitaalremondi (MRO) võrgustikku ning ka rajab teeninduspunkte, et klientide militaarlennukid oleksid valmis lendama igal hetkel kui vaja. Pratt & Whitneys on mootoreid toodetud taktikalistele, strateegilistele ja mobiilsetele lennukitele peaaegu terve sajand. Esimeseks mootoriks oli WASP mootor 1920. aastatel ja tänapäevaks on jõutud F135 tüüpi mootoriteni. Militaarlennukite mootorid on järgmised: F135 F119 F117 F100-PW-229 PW4062 TF33 T900 Kuna helikopterid lendavad kohtades, kuhu teiste transpordivahenditega ei pruugi ligi saada, peavad nende mootorid olema samuti väga erilised. Helikopterite mootorite disainimisel ning ehitamisel on esmatähtis, et mootor saaks täpselt õige koguse jõudu ja kiirust täpselt siis, kui seda vaja on. Näiteks kasutatakse Pratt & Whitney mootoreid Airbus H135 helikopteril. Helikopterite mootorid on järgmised: PT6C PW200 PW210 PT6T PT6B Regionaallennunduse mootorid on järgmised: PW127XT seeria PW100/150 Ärilennunduse mootorid on järgmised: PW800 PW600 PW500 PW300 Üldlennunduses pakuvad Pratt & Whitney PT6 põlvkonna turbiinmootoreid, mis on läbinud kokku üle 400 miljoni lennutunni ja on kasutusel 180 riigis. Mootoreid täiustatakse iga konkreetse valdkonna vajaduste jaoks. Üldlennunduslennukite mootorid on järgmised: PT6 E-Series PT6A põlvkond Pratt & Whitney, „Pratt & Whitney,“ 22 03 2022. [Web material]. Available: https://prattwhitney.com/products-and-services/products. J. Connors, The Engines of Pratt & Whitney: A Technical History, american institute of aeronautics and astronautics, 2010, p. 31. Pratt & Whitney, „Commercial Engines,“ Pratt & Whitney, [Web material]. Available: https://prattwhitney.com/products-and-services/products/commercial-engines. [Accessed 24 3 2022]. Pratt & Whitney, „Military Engines,“ Pratt & Whitney, [Web material]. Available: https://prattwhitney.com/products-and-services/products/military-engines. [Accessed 24 3 2022]. Pratt & Whitney, „Helicopter Engines,“ [Web material]. Available: https://www.pwc.ca/en/products-and-services/products/helicopter-engines. [Accessed 24 3 2022]. Airforce Technology, „Pratt & Whitney to supply engines for Spanish Airbus H135 helicopters,“ [Web material]. Available: https://www.airforce-technology.com/news/pratt-whitney-engines-h135-helicopters/. [Accessed 07 04 2022]. Pratt & Whitney, „Regional Aviation Engines,“ [Web material]. Available: https://www.pwc.ca/en/products-and-services/products/regional-aviation-engines. [Accessed 24 3 2022]. Pratt & Whitney, „Business Aviation Engines,“ [Web Material]. Available: https://www.pwc.ca/en/products-and-services/products/business-aviation-engines. [Accessed 24 3 2022]. Pratt and Whitney, „General Aviation Engines,“ [Web meterial]. Available: https://www.pwc.ca/en/products-and-services/products/general-aviation-engines. [Accessed 24 3 2022].